[image: image1.png]



PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti, 05.04.2016 

Nr. 4c-2/1130









  
Plx 891/2015
BIROULUI  PERMANENT

AL

CAMEREI  DEPUTAŢILOR

    
     Vă înaintăm, alăturat, raportul asupra proiectului de lege pentru abrogarea art.52 din Legea nr.93/2009 privind instituţiile financiare nebancare, trimis spre dezbatere în fond cu adresa nr. PLx.891 din 21 decembrie 2015, Camera Deputaţilor fiind Camera decizionala. 
În raport cu obiectul şi conţinutul său, proiectul de lege  face parte din categoria legilor ordinare.

PREŞEDINTE,

Viorel ŞTEFAN

Plx 891/2015
RAPORT
asupra proiectului de lege pentru abrogarea art.52 din Legea nr.93/2009 privind instituţiile financiare nebancare.
    
       În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanţe şi bănci a fost sesizată spre dezbatere pe fond asupra proiectului de lege pentru abrogarea art.52 din Legea nr.93/2009 privind instituţiile financiare nebancare, trimis spre dezbatere în fond cu adresa nr. PLx.891 din 21 decembrie 2016.
      Senatul, în calitate de primă Cameră sesizată, a adoptat proiectul de Lege în şedinţa din data de 14 decembrie 2015.

Conform prevederilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Camera decizionala.
     Proiectul de lege a fost avizat favorabil de către Consiliul Legislativ şi de către Comisia juridică, de disciplină şi imunităţi.
    
      Proiectul de lege  supus dezbaterii are ca obiect de reglementare abrogarea art.52 din Legea nr.93/2009 privind institutiile financiare nebancare, respectiv articolul prin care contractele de credit, precum si garantiile reale si personale constituie titluri executorii.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege  menţionat mai sus, în şedinţa din 5 aprilie 2016.
Din totalul de 33 de membri ai Comisiei pentru buget, finanţe şi bănci şi-au înregistrat prezenţa la dezbateri 32 deputaţi.
La dezbaterea acestui proiect de lege au fost prezenţi, în calitate de invitaţi, reprezentanţi ai Ministerului Finantelor Publice.
    În urma examinării proiectului de lege şi a opiniilor exprimate, deputaţii prezenţi la lucrări au hotărât, cu majoritate de voturi, să supună plenului Camerei Deputaţilor respingerea proiectului de lege deoarece Codul de procedură civilă reglementează în prezent contestaţia titlului de executare. Astfel este asigurat dreptul de a contesta executarea silită şi implicit suspendarea acesteia, urmând ca instanţa de judecată să analizeze cauza sub toate aspectele, inclusiv sub aspectul temeiniciei creanţei. 

    În raport cu obiectul şi conţinutul său, proiectul de lege  face parte din categoria legilor ordinare.
	PREŞEDINTE,

Viorel ŞTEFAN
	SECRETAR,

Maria-Andreea Paul


Şef serviciu,

Giorgiana Ene

Consilier parlamentar,
 Radu Ciuperceanu

